ڈورس ڈے

ڈورس ڈے  ریاستہائے متحدہ امریکا کی ایک فلمی اداکارہ تھیں۔ سنہ 50ء اور 60ء کی دہائی میں ان کی اداکاری اور آواز نے فلم بینوں کو اپنا دیوانہ بنا رکھا تھا۔ ڈورس ڈے کی آواز میں موجود مٹھاس کو شہد سے تشبیہ دی جاتی تھی۔ انہیں امریکی تاریخ کی سب سے مشہور اداکارہ بھی کہا جاتا تھا۔ ڈورس ڈے نے جتنا عرصہ بھی اداکاری کی، وہ باکس آفس کے لیے دلکشی کا باعث رہیں۔ فلم بین ان کی ایک جھلک دیکھنے کو بے تاب رہتے تھے۔ میوزیکل فلم ہو، مزاحیہ اداکاری ہو یا سسپینس تِھرلر، وہ ہر جگہ انگوٹھی میں نگینے کی طرح فٹ نظر آتی تھیں۔ فلموں سے دوری اختیار کرنے کے بعد انہوں نے خود کو جانوروں کے حقوق کے لیے وقف کر لیا تھا۔ اس مقصد کے لیے انہوں نے ایک ادارہ ”ڈورس ڈے اینیمل فاؤنڈیشن“ بھی قائم کیا تھا۔

فلمی زندگی 
انہوں نے ہالی ووڈ میں اپنے کیریئر کا آغاز سنہ 1947ء میں کیا تھا اور تقریباً 40 فلموں میں کام کیا۔ سنہ 1948ء سے سنہ 1968ء تک کا عرصہ ان کے عروج کا دور تھا۔ "بیڈروم فارس"، "ڈیٹ ٹچ آف منک" اور "پلو ٹاک" جیسی مشہور فلمیں اسی دور کی یادگار ہیں۔ ”پلو ٹاک“ آسکر کے لیے بھی نامزد ہوئی تھی۔ ڈورس اپنے طویل اور شاندار کیریئر کے باوجود کبھی آسکر ایوارڈ تو نہ جیت سکیں لیکن سنہ 2004ء میں انہیں امریکا کے اعلیٰ ترین سول اعزاز 'صدارتی میڈل آف فریڈم' سے نوازا گیا تھا۔ یہ میڈل سابق صدر جارج ڈبلیو بش نے انہیں دیا تھا۔ اس کے علاوہ انہیں لائف ٹائم اچیومنٹ ایوارڈ سے بھی نوازا جا چکا تھا۔

نجی زندگی 
ڈورس ڈے نے چار شادیاں کیں۔ ان کی آخری شادی سنہ 1976ء میں ہوٹلوں کے کاروبار کرنے والے بیری کامڈین سے ہوئی تھی جو سنہ 1981ء تک چلی۔ ڈورس کی پہلی شادی 17 سال کی عمر میں ہوئی تھی۔ ان کی واحد اولاد ایک بیٹا ہے جو 1942ء میں ان کے پہلے شوہر سے پیدا ہوئے تھے۔ مگر اس کا 2004ء میں انتقال ہو گیا تھا۔

وفات 
13 مئی 2019ء کو دنیا سے کوچ کر گئیں، ان کی عمر 97 برس تھی۔ ان کا انتقال نمونیا کی وجہ سے ہوا۔ ان کی وفات کیلی فورنیا میں واقع ان کے گھر میں ہوئی تھی۔

حوالہ جات 

1920ء کی دہائی کی پیدائشیں
1922ء کی پیدائشیں
اکیسویں صدی کی گلوکارائیں
اکیسویں صدی کے امریکی گلوکار
امریکی پاپ گلوکارائیں
امریکی فلمی اداکارائیں
امریکی یاداشت نگار
امریکی ٹیلی ویژن اداکارائیں
بیسویں صدی کی امریکی اداکارائیں
بیسویں صدی کی گلوکارائیں
بیسویں صدی کے امریکی گلوکار
جرمن نژاد امریکی شخصیات
سنسیناٹی کی اداکارائیں
کارمل-بائی-دا-سی، کیلیفورنیا کی شخصیات
کولمبیا ریکارڈز فنکار
مونٹیری کاؤنٹی، کیلیفورنیا کی شخصیات
نمونیا سے اموات
امریکی پاپ گلوکار
اکیسویں صدی کی امریکی گلوکارائیں
بیسویں صدی کی امریکی گلوکارائیں
کیلیفورنیا کے ریپبلکن
اوہائیو کے گلوکار
کیلیفورنیا کے گلوکار
صدارتی تمغا آزادی کے وصول کنندگان
سنسیناٹی کے موسیقار
کیلیفورنیا میں نمونیا سے اموات
عمر کے تنازعات
ویکی ڈیٹا سے مطابقت رکھنے والی مختصر تفصیل
امریکی خواتین یاداشت نگار
امریکی مسیحی سائنس دان